# Misingi ya Agano la Kale

# Moduli ya Sita: Baba Abrahamu: Muundo, Yaliyomo, na Maana halisi

# Maswali ya Kujadili

1. Ni jambo gani la muhimu zaidi mbalo umejifunza katika somo hili au ni jambo gani hujaelewa vizuri?
2. Ni majina gani ambayo somo hili linazipa sehemu kuu tatu za Mwanzo? Na kila sehemu ina nini ?
3. Kwa nini Musa aliichora picha ya kifasihi ya mababu wa kwanza wa Israeli kwa njia hii?
4. Ni mambo gani manne makuu ya maisha ya Abrahamu yanatambulishwa katika Mwanzo 12:1-3?
5. Fafanua “dunia” mbili ambazo Musa alikuwa nazo akilini mwake alipoandika kwa ajili ya Waisraeli.
6. Andika muhtasari wa kila hatua kuu za maisha ya Abrahamu na jinsi ilivyohusiana na hadhira ya asili ya Musa.
7. Ni kwa jinsi gani tunatambua utunzi wa Musa wa kitabu cha Mwanzo kunatusaidia kuelewa maana ya simulizi hizo za maisha ya Abrahamu?

1. Unadhani kwa nini, Musa alitamani Waisraeli waelewe kwamba baraka zao zilikuwa na kusudi?
2. Ni kwa njia zipi wewe na jumuiya ya kanisa lako mmekuwa baraka kwa wengine?
3. Neema ya Kimungu ilikuwa na nia ya kuwakumbusha Waisraeli kwamba, walikuwa wapokeaji wa rehema ya Mungu. Je, umefaidika vipi na neema ya Mungu?
4. Kama ilivyokuwa katika kushindwa kwa Abrahamu na Hajiri, wakati fulani tunahalalisha mipango yetu badala ya kufuata mpango wa Mungu. Ni katika hali gani unajaribiwa kufanya hivyo?

**TAARIFA YA JUMLA KUHUSU MAANA HALISI JUU YA NEEMA YA KIMUNGU:** Mungu huanzisha uhusiano wetu naye kwa neema yake, na anadumisha uhusiano wetu naye kwa neema yake.

**SOMO REJEA:**

Yohana alikuwa Mkristo mcha Mungu, aliyeelewa vibaya neema ya Mungu. Alijua mwanzoni aliokolewa kwa neema lakini kwa namna fulani alifikiri kwamba, ili kukua kama Mkristo alipaswa kupata kibali cha Mungu. Kwa hiyo, alikuwa Mkristo mwenye bidii, lakini siku zote alikuwa akijiuliza ikiwa alikuwa amefanya vya kutosha ili kupata kibali cha Mungu. Hatimaye alikata tamaa kwa sababu ingawa alikuwa na shughuli nyingi kila siku kutembelea watu, kushuhudia na kufanya matengenezo katika jengo la kanisa, hakuwa na uhakika kwamba alikuwa akikua kiroho. Alijiuliza, ikiwa jitihada zake zote zilifaa. Ikiwa kweli Mungu anaona au anajali.

Maswali ya kutafakari

1. Wakristo wengi wanaamini kwamba, wameokolewa kwa neema, lakini kwamba mara baada ya kuokolewa, njia ya kukua kama Mkristo ni kwa matendo yaani kwa kufanya kitu ili kustahili. Una maoni gani kuhusu imani hii? Jadili.
2. Wakristo wengi, wanaposikia mafundisho ya Biblia kwamba, Wakristo wanaokolewa mwanzoni na kudumishwa na neema ya Mungu, wanashangaa ni nini kinachowazuia watu kuchukua fursa ya neema ya Mungu. Wanaweza kubishana kuwa, “Tunaweza pia kuendelea kutenda dhambi kwa kuwa wokovu kutoka mwanzo hadi mwisho unatokana na neema ya Mungu, na siyo kwa matendo yetu, Mungu atatusamehe daima”. Je, umewahi kujiuliza juu ya jambo hili? Je, ungejibuje swali hili?
3. Neema ya Mungu ni kuu sana, na kwamba mtume Paulo alitazamia swali kama hilo katika Warumi 6:1. Nitalifafanua kwa njia hii: “Ikiwa tumeokolewa kwa neema, kwa nini tusiendelee kutenda dhambi ili watu waone jinsi Mungu alivyo na neema? Kadiri tunavyotenda dhambi, ndivyo watu wanavyozidi kuona neema yake”.
   1. Soma jibu la Paulo kwa swali hilo katika Warumi 6:2-7 na kisha mjadili kwa pamoja.

Mambo ya kufanya

* Waulize Wakristo watano nini maana ya kuokolewa kwa neema? Usifanye hivyo kama uchunguzi au mtihani, lakini kama mazungumzo ya kirafiki. Angalia ikiwa wanaelewa ni kwamba, wokovu unawezekana tu kwa neema, na inamaanisha nini kwa maisha ya kila siku.
* Andaa somo na kufundisha ukiweka wazi kwamba, wokovu ni kwa neema tu, na pia ukuaji wa Kikristo si kwa matendo, bali ni kwa neema.
* Tafuta kupata mrejesho kuhusu fundisho hilo ili kujua kama watu walikuelewa.